पुलिस कस्टडी में पवन की जहर से मौत हुई है। उसके माथे पर भी चोट थी। इसका खुलासा शुक्रवार को पोस्टमार्टम में हुआ है। डॉक्टरों ने जहर की तीव्रता और प्रकार जानने के लिए पवन का विसरा सुरक्षित किया है। चौबेपुर थानाध्यक्ष की संस्तुति पर डिप्टी सीएमओ डॉ. अरविंद यादव, डॉ. जीके मिश्रा और डॉ. राजेश वर्मा के पैनल ने पवन के शव का पोस्टमार्टम किया। पोस्टमार्टम प्रक्रिया की वीडियोग्राफी भी हुई। डॉक्टरों का मानना है कि पवन की बीमारी या किसी और वजह से नहीं, जहर से मौत हुई है।